OpenLLM-France/wikimedia huggingface dataset:
# Maximilià Thous i Llorens

Maximilià Thous i Llorens (València, 25 de novembre de 1900 - València, 1957) fou un escriptor i polític valencià.

## Biografia

Era fill de Maximilià Thous i Orts i es casà amb la mestra i política Empar Navarro i Giner.
Estudià Magisteri a València, però no va exercir mai, ja que fou cap de negociat d'ensenyament a l'Ajuntament de València. El 1919 fou fundador i dirigent de l'Agrupació Valencianista Escolar (AVE), encarregat del departament de cultura del Centre d'Actuació Valencianista i directiu de Proa. El 1922 va compondre amb el músic Miquel Asensi l'himne valencianista Cançó de lluita, i també traduí al català La Internacional. Durant l'Exposició Universal de Barcelona el 1929 fou l'organitzador d'una Setmana Valenciana de poesia.
Políticament, va militar a la Joventut Valencianista, però el 1930 ingressà a l'Agrupació Valencianista Republicana, per a fundar el 1935 el Partit Valencianista d'Esquerra amb Enric Navarro i Borràs i Ricard Blasco, que des del 1936 intentà integrar a Esquerra Valenciana. El 1932 també fou signatari de les Normes de Castelló.
Durant la guerra civil espanyola va defensar el Col·legi del Patriarca contra els intents de la FAI de destruir-lo, i representant de l'Associació Protectora de l'Ensenyança Valenciana al Patronat de Beneficència i d'Assistència al Menor. Un cop acabada la guerra, el 27 de setembre de 1939 fou separat del servei com a funcionari i empresonat a la Model de València amb Gonçal Castelló, on fou novament arrestat per informar a la BBC dels noms dels afusellats a Paterna. Durant l'interrogatori li trencaren dues costelles i emmalaltí de pleuresia. També va intentar organitzar un curs d'alfabetització a la presó amb Gonçal Castelló, però li denegaren el permís.
Després de dos anys i mig d'empresonament fou condemnat a arrest domiciliari, des d'on es va incorporar a Lo Rat Penat. Li fou negat el reingrés a la seua feina a l'Ajuntament, i fou sovint detingut i maltractat per la policia franquista. També fou internat a un sanatori per a tuberculosos. Va morir l'any 1957 a la ciutat de València.

## Obres

* Primer recull de versos (1948)
* El poema de la Llonja (1949)
* Esqueix (1953)

## Referències

* 1 2 Pérez, Alejandro Mayordomo; Díaz, M. del Carmen Agulló. La renovació pedagògica al País Valencià. Universitat de València, 2004. ISBN 9788437058597.
* ↑ «Cançó de lluita | Associació d'Escritors en Llengua Valenciana». [Consulta: 10 abril 2019].
* ↑ Santi Cortés Carreres València sota el règim franquista (1939-1951) Publicacions de l'Abadia de Montserrat, 1995
* ↑ «Primer recull de versos, 1918-1930» (en castellà). [Consulta: 10 abril 2019].
* ↑ «datos.bne.es» (en castellà). [Consulta: 10 abril 2019].

## Bibliografia

* Santi Cortés Carreres València sota el règim franquista (1939-1951) Publicacions de l'Abadia de Montserrat, 1995

## Enllaços externs

* Thous i la Cançó de Lluita
* La Internacional de Maximilià Thous
* Angelí Castanyer i Fons "Homenatge a Thous Llorens"
# Matteo Ferrari

* Per a altres significats, vegeu «Matteo Ferrari (motociclista)».
Matteo Ferrari (Aflou, Algèria, 5 de desembre de 1979) és un futbolista italià que actualment juga com a defensa al Beşiktaş turc.

## Clubs

| Club | País | Any |
| Inter de Milà | Itàlia | 1996-2002 |
| Genoa | Itàlia | 1997-1998 |
| US Lecce | Itàlia | 1998-1999 |
| AS Bari | Itàlia | 1999-2000 |
| Parma FC | Itàlia | 2001-2004 |
| AS Roma | Itàlia | 2004-2005 |
| Everton FC | Anglaterra | 2005-2006 |
| AS Roma | Itàlia | 2006-2008 |
| Genoa CFC | Itàlia | 2008 |

## Enllaços externs

* Estadístiques a ESPN Arxivat 2011-05-13 a Wayback Machine.
# Mertensophryne lonnbergi

Mertensophryne lonnbergi és una espècie d'amfibi que viu a Kenya.

## Referències

* Tandy, M., Lötters, S., Poynton, J.C. & Howell, K. 2004. Bufo lonnbergi. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, 297, 2006, pàg. 365.
# Metalizer

Metalizer és el quart àlbum del grup suec de power metal Sabaton.
Inclou com a disc extra el primer àlbum del grup, la recopilació de demos Fist for Fight, amb material no publicat anteriorment. La majoria d'aquestes cançons estan regrabades en el primer disc.

## Llista de temes
### Disc 1

* "Hellrider" - 3:42
* "Thundergods" - 3:47
* "Metalizer" - 4:06
* "Shadows" - (Sobre els Nazgûl de El Senyor dels Anells.) - 3:28
* "Burn Your Crosses" - 5:09
* "7734" - 3:41
* "Endless Nights" - 4:52
* "Hail to the King" - 3:39
* "Thunderstorm" - 3:08
* "Speeder" - 3:45
* "Masters of the World" - 4:01
Edició Re-Armed (2010) Cançons Extres:
* "Jawbreaker" - (Versió de Judas Priest) - 3:23
* "Dream Destroyer" - 3:12
* "Panzer Battalion" - (Versió Demo) - 5:01
* "Hellrider" - (Directe de Västerås 2006) - 4:25

### Disc 2

* "Introduction" - 0:50
* "Hellrider" - 3:48
* "Endless Night" - 4:49
* "Metalizer" - 4:25
* "Burn Your Crosses" - 5:23
* "The Hammer Has Fallen" - 5:50
* "Hail to the King" - 4:08
* "Shadows" - 3:33
* "Thunderstorm" - 3:10
* "Master of the World" - 4:00
* "Guten Nacht" - 1:53
* "Birds of War" - (No publicada anteriorment) - 4:52

## Crèdits

* Joakim Brodén - Veu i Teclats
* Rickard Sundén - Guitarra
* Oskar Montelius - Guitarra
* Pär Sundström - Baix
* Daniel Mullback – Bateria
# Mas Xec

El Mas Xec és un mas de Palamós (Baix Empordà) que forma part de l'Inventari del Patrimoni Arquitectònic de Catalunya. Al seu costat hi ha la Torre del Mas Xec, que és un bé cultural d'interès nacional.

## Arquitectura

Pel que fa al mas, la façana principal està encarada a ponent i a l'esquerra té adossada una torre de defensa. Al costat de migdia el mur està consolidat amb uns poderosos contraforts. S'han afegit diversos cossos destinats a guardar el bestiar. La part més antiga consta de dos pisos i té una teulada a dues vessants amb teula àrab. A l'interior està dividida en tres crugies cobertes amb volta. Les finestres estan emmarcades amb pedra ben escairada o bé, les més recents, amb maó. Les parts més noves són arrebossades i cobertes amb fibrociment (uralita).
Al mas hi ha una torre adossada a l'esquerra d'aquest. És de forma cilíndrica amb un diàmetre de 5,90 metres i una alçada de 9,60 metres. El gruix de les parets oscil·la entre 0'80 i 0,115 metres. Consta de tres plantes separades per voltes esfèriques de pedra (la primera amb encanyissat, la segona de rajola, i la tercera de rajola de factura recent). No es conserva el coronament, i a la part baixa hi ha dues portes, una de les quals està emmarcada amb pedra. Al segon nivell s'hi arriba per una porta que comunica amb la casa, té quatre espitlleres i una finestra. Al tercer s'hi accedeix per una trapa i té una finestra encarada a ponent amb espitllera sota l'ampit.

## Història

El mas presenta elements típics del segle xvi. Actualment, l'estat de la casa és força dolent, sobretot pel que fa a les habitacions de la segona planta. No fa gaires anys va caure un llamp que deixa l'edifici molt malmès i des de fa temps resta deshabitada.
La torre data dels segles XVI-XVII i, en un principi, devia estar separada del mas uns dos metres. Actualment, el mas resta deshabitat.

## Referències

* 1 2 «Mas Xec». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
* 1 2 «Torre del Mas Xec». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Michelle Monaghan

Michelle Lynn Monaghan (Winthrop, Iowa, 23 de març de 1976) és una actriu estatunidenca.

## Biografia

Filla d'una administradora d'un centre infantil i d'un pare que treballava en una fàbrica i en una granja, Michelle tenia dos germans grans: Bob i John, tot i que la família solia acollir nens adoptats. Va graduar-se a l'East Buchanan High School el 1994. Després de graduar-se va traslladar-se a Chicago per estudiar periodisme al Columbia College de Chicago i treballà com a model. Va abandonar els estudis durant el darrer semestre per traslladar-se a Nova York per centrar-se en la seva carrera de model i actriu.

## Filmografia

| Any | Pel·lícula | Personatge |
| 2011 | Mission: Impossible – Ghost Protocol | Julia Mead |
| 2011 | Codi font | Christina Warren |
| 2011 | Machine Gun Preacher | Donnie |
| 2010 | Due Date | Sarah |
| 2008 | Eagle Eye | Rachel |
| 2008 | La boda de la meva nòvia | Hannah |
| 2007 | Adéu, nena, adéu | Angie Gennaro |
| 2007 | The Heartbreak Kid | Miranda |
| 2006 | Missió: Impossible III (Mission: Impossible III) | Julia |
| 2005 | En terra d'homes | Sherry |
| 2005 | Mr. & Mrs. Smith | Gwen |
| 2005 | Kiss Kiss, Bang Bang | Harmony |
| 2005 | Constantine | Ellie |
| 2004 | The Bourne Supremacy | Kim |
| 2004 | Winter solstice | Stacey |
| 2003 | It runs in the family | Peg Maloney |
| 2002 | Unfaithful | Lindsay |
| 2001 | Perfum | Henriett |
# Mevasa

Mevasa o Mewasa fou un estat tributari protegit al prant de Jhalawar, agència de Kathiawar, presidència de Bombai.
Estava format per sis pobles amb dos tributaris separats. La superfície era de 62 km² i la població de 1.175 habitants. La capital era Mevasa amb 293 habitants el 1881, situada a 58 km al sud-oest de Wadhwan. Els ingressos estimats el 1881 eren de 620 lliures i pagava un tribut de 44 lliures al govern britànic i d'11,8 al Gaikwar de Baroda.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mas de Plana

El Mas de Plana és una masia de Reus (Baix Camp) situada a la Partida de Rubió, al sud del camí de Rubió i al ponent del Mas del Llopis, d'uns sis jornals de terra. També se'n diu Mas del Plana a l'actual Sanatori de Villablanca, a la partida de la Vinadera.

## Descripció

El mas és una construcció de planta rectangular i volum senzill, amb dues plantes d'alçada i coberta amb terrat i badalot. Té dos annexos laterals d'una planta, que fan de terrasses de la planta primera. La façana principal té una composició, basada en la simètrica d'un eix central, que distribueix les obertures equilibradament. Tot el conjunt queda rematat per una barana balustrada, amb un element decoratiu que culmina l'eix. Un caminal condueix al mas. Hi ha una placeta amb dues palmeres. La placeta, les dues palmeres i els pins alts són identificatius d'aquest lloc. Darrere el mas hi ha una bassa.
L'estat actual del mas i la bassa, és bo. El caminal s'ha mantingut.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 443. ISBN 8486387655.
* ↑ Un badalot és, segons el DIEC2, una construcció que sobresurt de la coberta d'un edifici i que forma la part superior de la caixa de l'escala: «badalot». Gran Diccionari de la Llengua Catalana. Barcelona: Grup Enciclopèdia Catalana.
* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 196-197.
# Mas de Prats

El Prat o els Prats és el nom d'una partida de la Selva del Camp que agafa el nom del Mas de Prats, on s'han localitzat restes de ceràmica romana, concretament abundants fragments de dolia i opus signinum reutilitzats als marges. En una extensió d'uns 50 metres quadrats davant del Mas de l'Ollé es van trobar ceràmica i monedes. No s'ha localitzat cap estructura fins al moment. Aquesta partida centrada en el mas fou la senyoria d'Eimeric de Prats, al que va succeir el seu fill Guillem, que el 1362 es titulava senyor de Mas de Prats.
# Matar el tiempo

Matar el tiempo és una pel·lícula espanyola de thriller del 2015 escrita i dirigida per Antonio Hernández i protagonitzada per Aitor Luna i Yon González. El director la defineix com una pel·lícula "plena de dilemes morals" i on es reflexiona sobre el paper de la tecnologia en l'actualitat.

## Sinopsi

Robert H Walton és un auditor bancari que treballa per una companyia novaiorquesa. És enviat a Madrid per tal d'auditar un banc. De personalitat solitària, connecta amb la seva família mitjançant les xarxes socials a través d'una webcam. Per tal de combatre la nostàlgia i la llunyania contacta a través d'internet amb Sara, una bella prostituta. Tanmateix, Sara és assaltada al seu apartament per Boris i Diego, dos germans que li reclamen el lliurement del seu fill per tal de pagar deutes amb mafiosos. Ella es nega. Alhora, Robert n'és testimoni des de la webcam i això li planteja un dilema.

## Repartiment

* Ben Temple... Robert
* Esther Mendez... Sara
* Yon González... Boris
* Aitor Luna... Diego
* Luisa Martín... Señora

## Nominacions

Fou nominada a la Bisnaga d'Or del Festival de Màlaga. També fou nominada al Goya a la millor cançó original.

## Referències

* ↑ Antonio Hernández rueda "Matar el tiempo", un tenso "thriller" por cámara web, teinteresa.es, 22 de juny de 2014
* ↑ Antonio Hernández vuelve con 'Matar el tiempo', un "thriller lleno de dilemas morales", Valencia Plaza, 22 de maig de 2015
* ↑ Matar el tiempo a Fotogramas
* ↑ Antonio Hernández propone "Matar el tiempo" pensando un poco más en los demás, La Vanguardia, 19 d'abril de 2015
* ↑ Matar el tiempo al web dels Goya

## Enllaços externs

* Versión Española estrena 'Matar el tiempo', un thriller de Antonio Hernández a rtve.es
# Micrixalus kottigeharensis

Micrixalus kottigeharensis és una espècie de granota que viu a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Inger, R., Bhatta, G., Vyas, R. & Ravichandran, M.S. 2004. Micrixalus kottigeharensis. Llista Vermella d'Espècies Amenaçades de la UICN 2006. Consulta: 21 d'abril del 2008.
# Mimi Miyagi

Mimi Miyagi, nom artístic de Melody Damayo, (Davao City, 3 de juliol de 1973) és una actriu pornogràfica estatunidenca i filipina.

## Biografia

Mimi va estudiar Piano de petita i somiava amb esdevenir gimnasta. Amb 6 anys la seva família es va traslladar als Estats Units i va créixer a Califòrnia. En acabar la secundària, els seus pares la van portar de tornada a les Filipines, a una escola Adventista del Setè Dia. Finalment es va retirar i va treballar com Disc-Jockey en l'estació de radi de la universitat, on va decidir que volia estar al món de l'espectacle. Va tornar així a Los Angeles abans del seu aniversari 18 i va obtenir una beca per estudiar en el Col·legi de Moda Marxandatge de Westwood,LA. Va entrar al món porno a la fi dels anys 1980, i el 1990 va obtenir la seva consagració. Gairebé sempre tenia papers protagonistes en escenes de sexe anal, i es va convertir en una reina del gènere tenint com a gran rival, a la també filipina Anisa. Va conquistar a innombrables seguidors per les seves actuacions memorables. Té una filla, Isabella, nascuda el 1988.
Va concórrer al càrrec de governadora de Nevada en 2006 en les eleccions primàries del partit republicà."No tinc gens que ocultar, tothom ha vist ja tot de mi" va dir. Un dels seus eslogans va ser "Sóc descoberta i honesta a tot moment".

## Filmografia parcial

* Amazing Asian Ass
* East Eats West
* Happy Ending
* Tits Up Taipei
* Amber the Lesbian Queefer
* The Best of Oriental Anal # 1
* FantASIANy # 4
* FantASIANy # 3
* Freaks of Nature
* Oriental Lust
* Busty Bangkok Bangers
* Dirty Bob's Xcellent Adventures # 20
* Reflections
* Anal Asians
* Sensual Exposure
* Sex
* She's the Boss
* Whoppers # 6
* Anal Adventures # 1: Anal Executive
* Anal Asian
* Bardot
* Beverly Hills Geisha
* Caught From Behind # 17
* Confessions # 2
* Deep Throat # 6
* The Dragon Lady # 4: Tales from the Bed 3
* The Last Good Sex
* Made in Japan
* More Dirty Debutants # 12
* Oriental Temptations
* Paper Tiger
* Rainbows
* Sex Symphony
* Star Struck
* Anal Climax # 2
* Anal Fury
* Asian Anals
* Blow Job Betty
* Xocolata & Vanilla Twist
* Girlz n the Hood
* Seoul Train
* Sex Sting
* Sex Trek II: The Search és Sperm
* Women of Color
* Secret Obsession

## Referències

* ↑ «Wonkette Exclusiva: Melody "Mimi Miyagi" Damayo descubre todo.» (en anglès). Wonkette, 14-06-2006. [Consulta: 14 juny 2006].

## Enllaços externs

* Pàgina oficial
# Matlockita

La matlockita és un mineral halur de plom rar anomenat en honor del poble de Matlock, a la regió de Derbyshire (Anglaterra), on va ser descobert per primera vegada en una mina propera. La matlockita (de fórmula química PbFCl) dona nom al grup de la matlockita que consisteix en minerals rars de la mateixa estructura.

## Descripció

El mineral, un fluoroclorit de plom (de fórmula PbFCl) va ser descobert a principis del segle xix a la mina de Bage a Bolehill, prop de Matlock, juntament amb espècimens de fosgenita i anglesita. Tot i que la fosgenita ja era coneguda en aquells temps, sembla probable que la matlockita va passar desapercebuda com a nou material durant almenys cinquanta anys. Va ser anomenada per Greg l'any 1851. La primera menció de la matlockita segurament fou al Mineralogy of Derbyshire de John Mawe de l'any 1802, en el qual descriu detalladament la fosgenita i, tot seguit, es refereix a un mineral que anomena "plom cristal·lí", descripció que s'adequa a l'aparença de la matlockita, que té un color clar, groc cremós i translúcid, i que té una densitat per sobre de 7,1 g/cm³.
Segons la classificació de Nickel-Strunz, la matlockita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, bismoclita, daubreeita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, blixita, pinalita, symesita, ecdemita, heliofil·lita, mendipita, damaraïta, onoratoïta, cotunnita, pseudocotunnita i barstowita.
Un gran espècimen, de 10 centímetres de grossor i original de Derbyshire, es troba al Museu Americà d'Història Natural. Un de 7 centrímetres es pot trobar a la col·lecció del Derby Museum and Art Gallery.
S'ha trobat matlockita a diversos llocs des de la seva descoberta a Derbyshire, com per exemple a Tiger (Arizona, EUA), Làurion (Grècia), Essen (Alemanya) i prop de Campiglia (Toscana, Itàlia). També se n'han trobat mostres a Sud-àfrica, Perú, Xile, Austràlia, Àustria, França i Itàlia.

## El grup de la matlockita

El grup de la matlockita consisteix en uns minerals que comparteixen una estructura cristal·lina similar. El grup inclou halurs de bismut, plom o calci: bismoclita (BiO)Cl, daubreeïta (BiO)(OH,Cl), laurionita PbCl(OH), paralaurionita PbCl(OH), rorisita CaFCl, zavaritskita (BiO)F i l'epònima matlockita.

## Referències

* 1 2 3 Handbook of Mineralogy (anglès)
* 1 2 3 Mindat.org (anglès)
* ↑ Phosgenite and Matlockite in Derbyshire (Part 1), T. Bridges, M.E. Smith, Journal of the Russell Society Volum 1, No. 2, p. 7-14, 1983 (anglès)
* ↑ Mawe, John. The Mineralogy of Derbyshire with a Description of the most Interesting Mines. 1802, Londres (anglès)
* ↑ Frondell, Clifford. American Mineralogist, Vol 20, p. 469-473, 1935 (anglès)
* ↑ Nick Moyes (2011-04-09). Working with Wikipedia - a museum's perspective. Dura 14:30.
* ↑ «Matlockite Group». Mindat.org.
# Middy Morgan

Maria Morgan, més coneguda com a Middy Morgan (Cork, 22 de novembre de 1828 - 1 de juny de 1892) va ser una periodista irlandesa, considerada la primera dona en escriure sobre esports en un mitjà de comunicació. Va créixer envoltada de cavalls a la finca familiar dels seus pares a Irlanda i en va esdevenir una experta. El seu gran coneixement va cridar fins i tot l'atenció del rei Víctor Manuel II.
Després de traslladar-se als Estats Units, va obtenir feina com a periodista al The New York Times. Va ser molt respectada com una de les millors en el seu camp i s'adaptà fàcilment a altres àmbits, com ara concursos de gossos, gats i cavalls. Va guanyar-se gran reputació com a experta en concursos bovins i va escriure en moltes publicacions nacionals com New York Herald, Live-stock Reporter, American Agriculturist o Country Gentleman, entre d'altres. Després d'un temps, Morgan va progressar professionalment per tal d'orientar-se a d'altres esports hípics, com ara curses de cavalls.
Diversos col·legues van reconèixer-la com la millor dona periodista de la seva generació.

## Referències

* 1 2 «1869: Maria (“Midy) Morgan» (en anglès), 14-11-2017. [Consulta: 3 juny 2019].
# Midem

Midem és l'acrònim per Marché international du disque et de l'édition musicale (en català: Mercat Internacional d'Edició Discogràfica i Musical), el qual és organitzat anualment al Palau de Congressos de Canes, França. El Midem és considerada la trobada dels agents de l'ecosistema de la música més important a nivell internacional.

## Referències

* ↑ «Meet, network and make deals at Midem». midem.com. Vivendi. Arxivat de l'original el 9 agost 2013. [Consulta: 9 agost 2013].
* ↑ «L'ICEC torna a portar les empreses musicals catalanes al Midem de Cannes». [Consulta: 29 maig 2019].
# Miroslav Grčev

Miroslav Grčev (macedoni: Мирослав Грчев) (Skopje, 1955) és un arquitecte, dissenyador gràfic, dibuixant de còmics i caricaturista macedoni. És conegut per haver dissenyat l'actual bandera de Macedònia del Nord i una proposta popular per a un nou escut de Macedònia del Nord.

## Estudis

Grčev va començar a interessar-se pel disseny gràfic a mitjans dels anys setanta, quan va treballar en el disseny de discos LP. El 1979 es va graduar a la Facultat d'Arquitectura de la Universitat Sants Ciril i Metodi de Skopje. Actualment, imparteix classes com a professor d'urbanisme a la Facultat d'Arquitectura de Skopje.

## Política

Fou alcalde del municipi de Centar d'Skopje entre el 1996 i el 2000 per la Unió Socialdemòcrata de Macedònia. És força crític amb la política identitària d'"antiquització" (també anomenada de "macedonisme antic") i amb el pla urbanístic associat 2Skopje 2014", dut a terme pels governs posteriors al 2006. Grčev afirma obertament que l'estat macedoni es va crear artificialment dins de Iugoslàvia al final de la Segona Guerra Mundial i allà es van emancipar la nació macedònia, la cultura macedònia, la llengua macedònia i tots els símbols macedonis.
El 26 de desembre de 2014, va promocionar la seva col·lecció d'articles, publicats entre 2006 i 2014, sota el títol „Името на злото“ ("El nom del mal").

## Referències

* ↑ Tomislav Osmanli, „Razvojot na stripot vo Makedonija – sedum decenii stripovno tvoreštvo“, Strip, zapis so čovečki lik, „Mlad borec“, 1987; „Kultura“, Skopje 2002; Proekt Rastko - Makedonija, 14. 5. 2010.
* ↑ «Construction sheet of the flag». Flags Of The World. [Consulta: 1r setembre 2022].
* ↑ GRAAN, ANDREW. «COUNTERFEITING THE NATION? Skopje 2014 and the Politics of Nation Branding in Macedonia» (en anglès). AnthroSource. [Consulta: 1r setembre 2022].
* ↑ Василева, Елка «Някой в Скопие призна: Македонската нация е измислена! Прочети още на: https://www.dnes.bg/balkani/2017/11/03/niakoi-v-skopie-prizna-makedonskata-naciia-e-izmislena.358186» (en macedoni). , 03-11-2017 [Consulta: 1r setembre 2022].
* ↑ «За Мирослав Грчев македонската држава, нација, јазик и култура се измислени (ВИДЕО)» (en macedoni). MKD, 03-11-2017 [Consulta: 1r setembre 2022]. Arxivat 24 de gener 2022 a Wayback Machine.
* ↑ «Вечерва промоција на „Името на злото“ од Мирослав Грчев» (en macedoni). Info, 28-12-2014. Arxivat de l'original el 28 desembre 2014. [Consulta: 1r setembre 2022].
* ↑ «"Η FYROM αυτοκτόνησε πολιτιστικά" (βίντεο)». Makpress, 27 desembre 20141llengua=grec [Consulta: 1r setembre 2022].
# Miroslav Karhan

Miroslav Karhan és un futbolista eslovac, nascut a Šulekovo, el 21 de juny de 1976. Ocupa la posició de defensa.
Va començar a destacar a l'Spartak Trnava del seu país. Després de militar al Reial Betis i al Besiktas JK, el 2001 fitxa pel VfL Wolfsburg de la Bundesliga. L'eslovac seria una peça clau dels alemanys durant sis temporades, tot jugant 173 partits. El 2007 recala en altre equip alemany, el Mainz.
Ha estat internacional amb Eslovàquia en 95 ocasions, tot marcant 13 gols. El 2002 va ser proclamant futbolista eslovac de l'any.